Valdresekspressen kapret for andre gang
- Jeg tenker på dem som har mistet sine, sier Solhild Bøland til VG.Daglig leder Bjørn Ragnar Østbye i Nor-way bussekspress tok også budskapet om dødsfallene med sorg. - Dette er helt forferdelig. Det er andre gang en slik tragedie skjer på Valdresekspressen. For ti år siden skjedde det også en kapring. - Tilfeldighetene ville ha det til at det var den samme avgangen fra Årdal også denne gangen, sier Østbye til VG.Etter å ha knivstukket bussjåføren Audun Bøland gikk han bakover i bussen og stakk tilfeldige ofre. 34 skrekkslagne passasjerer klarte å ta seg ut av bussen. Deretter forskanset etiopieren seg i ni timer før han overga seg til politiet. Han ble av retten ansett som sinnssyk med sterke psykoser. I stedet for fengselsstraff ble han overført til tvungen psykisk helsevern. Etter sin død ble Bøland tildelt gullmedalje av Carnegie Heltefond for arbeidet han gjorde for å redde passasjerene som var ombord i bussen. Han klarte å holde bussen på veien og det kan ha reddet livet til passasjerene. Mannen som ble pågrepet i kveld, var en mann i 20-årene.April 2012: En beruset mann som hevdet å være bevæpnet med en håndgranat truet til seg en rutebuss ved Olavsgaard på Skjetten i Akershus. Det var 15 passasjerer om bord. Ingen personer ble skadd, men politiet måtte knuse en siderute og bruke pepperspray for å få kontroll over gjerningsmannen. Mai 2004: En mann kapret en buss på Bussterminalen i Oslo. Bussjåføren var alene i bussen og ble slått ned da han forsøkte å stanse kapreren fra å kjøre av gårde. Sjåføren ble alvorlig skadd og lå to måneder i koma. Gjerningsmannen ble dømt til åtte års forvaring. Februar 2003: En etiopisk mann knivdrepte en bussjåfør på Valdresekspressen. Etiopieren hadde da også drept en asylsøker på et asylmottak på Fagernes. Etiopieren ble dømt til overføring til tvungent psykisk helsevern. Februar 2000: En bussjåfør ble lettere skadd da han ble knivstukket og truet til å kjøre en ungdomsgjeng fra Lillestrøm til Oslo. November 1994: En heimevernssoldat forsøkte å kapre en buss ved Kvinesdal i Vest-Agder. Mannen truet med et skarpladd AG 3-gevær og forlangte å bli kjørt til Flekkefjord. KILDE: NTB
Bussjåfør Audun Bøland (39) ble i 2003 knivdrept da en 26 år gammel mann kapret Valdresekspressen i Fagernes. I kveld ble tre personer drept på den samme bussruten.